Șase consilieri. O mică armată de sfătuitori îl susține pe Sorin Grindeanu, șeful Autorității Naționale pentru Administrare și Reglementare în Comunicații (ANCOM). El a devenit președinte al ANCOM din 7 noiembrie 2017.

Cătălina Miriță, una dintre consilierele lui Sorin Grindeanu

Multe consiliere au fost angajate la început de 2019, când Grindeanu a ieșit din atenția publică, departe de lumini, de scandaluri și proteste.

Două dintre ele, Cătălina Miriță și Alina-Gabriela Modan, au trăsături comune:

Urmărește cel mai nou VIDEO Știri VIDEO/ Cadou inedit pentru Dana Rogoz la aniversarea de 35 de ani. „O mare parte din banii noștri vor intra în restaurarea unei case de patrimoniu”

Nici o experiență.

Legături de rudenie cu oameni puternici în stat.

A apărut pe coperta British Mode

Cătălina Miriță are 24 de ani, a fost angajată în 2019, până atunci lucrând, conform declarației de avere, la Asociația Română a Apei. CV-ul tinerei din Buzău lipsește de pe site, iar singurele mențiuni pe internet sunt, pe lângă urmarea unui master la SNSPA, succesele din cariera de model.

Cătălina Miriță, pe coperta revistei britanice British Mode

Pe când avea doar 18 ani, în ianuarie 2014, Miriță apărea pe coperta revistei britanice British Mode.

Aleasă dintre 40 de modele

Conform sansanews.ro, Miriță ajunsese pe coperta revistei după un casting la care participaseră 40 de modele, fiind ochită la un concurs din Italia, Mediteranean Fashion Dreams. “Îmi place să merg la cursurile de modelling”, se destăinuia Cătălina Miriță celor de la Adevărul în 2011, cu puțin timp înainte să participe la concursul Miss Buzău.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Din 2014 însă, anul apariției în revista britanică, Cătălina a dispărut din prim-plan, reapărând în organigrama instituției conduse de Grindeanu.

La ANCOM de la Vișina Nouă

Cătălina Miriță nu e singura consilieră precoce de la ANCOM. O altă sfătuitoare a președintelui are numai 23 de ani. O cheamă Alina-Gabriela Modan. Un nume fără rezonanță. Asta pentru că Alina-Gabriela Stănescu s-a căsătorit, cu un an în urmă, la Caracal, cu Robert Modan.

Alina-Gabriela Modan, fiica fostului vicepremier Paul Stănescu

Alina e fiica fostului vicepremier Paul Stănescu . Înainte să ajungă la autoritate, fiica lui Stănescu lucrase tot în curtea tatălui, la Agromec Vișina SA, companie asociată de presă cu influentul politican.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

220.000 euro a strâns fiica lui Paul Stănescu la nuntă

Declarația de avere a tinerei este impresionantă. La numai 23 de ani, Alina-Gabriela Modan, fostă Stănescu, are, doar din darurile de nuntă plus cununie, 220.000 euro!

Mai mult, deține un teren și un apartament în București, un teren și o locuință în județul Olt, pe numele soțului, dar și un autoturism Audi A3, cumpărat în 2016.

Și peste 150.000 euro rămași în conturi, la un an după nunta de poveste ținută la Caracal.

Alte două consiliere de la distanță

În afară de cele două, Grindeanu mai are 4 consilieri personali. E vorba despre Cătălin Iulian Constantinescu, Adelina Dincă, Silvia Rotaru și Flavia Mihaela Petrus.

“La ultimele două e ceva interesant”, spun sursele Libertatea din ANCOM, “pentru că ele sunt angajate la ANCOM Timișoara și ANCOM Cluj-Napoca, deci, practic, fac munca de consiliere de la distanță”.

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

Grindeanu: “Sunt criteriile mele, nu intru în amănunte”

Sorin Grindeanu a răspuns ieri apelurilor ziarului, însă nu a explicat în baza căror criterii și-a ales consilierele, care ar trebui să îl sfătuiască pe președintele ANCOM în administrarea și reglementarea domeniului.

“Postul de președinte ANCOM e asimilat celui de ministru. Se face un cabinet. Toate consilierele pleacă atunci când pleacă și președintele. Angajarea se face pe sarcinile date de ministru, în cazul nostru președinte ANCOM, a spus Grindeanu pentru Libertatea.

Nu vreau să intru în amănunte, să vorbesc despre fiecare în parte. Sunt criteriile mele, criterii pe care le cunosc eu și nu vreau să intru în amănunte Sorin Grindeanu

Cătălina Miriță și Alina-Gabriela Modan nu au putut fi contactate, în ciuda insistențelor Libertatea, pentru a explica în baza căror criterii au fost angajate la ANCOM.

Ce este ANCOM

Autoritatea Națională pentru Administrare și Reglementare în Comunicații nu este în mod direct o instituție bugetară, însă numirile se fac politic și banii vin în urma legilor care îi oferă monopolul de a obliga firmele private din comunicații să plătească taxe. Salariul lui Sorin Grindeanu a crescut, conform Hotnews, la 35.000 de lei începând cu ianuarie 2019.

Jurnalistul Răzvan Luțac a fost invitat în emisiunea Adriana Nedelea LA FIX și a oferit mai multe detalii pe acest subiect. Vezi VIDEO:

GALERIE FOTO: Cătălina Miriță, consiliera lui Sorin Grindeanu, are o strălicită carieră de modelling.

VEZI GALERIA FOTO VEZIFOTO POZA 1 / 7

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție